Hjalmar Wessel var den første generaldirektøren ved Borregaard etter at selskapet var blitt kjøpt av norske interesser fra The Kellner-Partington Paper Pulp Co. Ltd. i 1917. Aksjeselskapet Borregaard ble dannet våren 1918. Hjemkjøpet kostet om lag 100 millioner kroner og handelen var en personlig bragd for Wessel. Wessel moderniserte driften og ekspanderte konsernet med flere oppkjøp i sin tid som sjef.